Diari Oficial de la Generalitat Valenciana


Sumari del DOGV 3469, del 08-04-1999 (1999/2468)

Bases de la convocatòria per proveir set places d'auxiliars d'administració general.
------------------------------------------------------------------------------------

### Dades del document

Número de DOGV
:   3469

Data del DOGV
:   08-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2468


Data del document
:   04-12-1998

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * concurs administratiu
    * professió administrativa
    * administració local

Bases de la convocatòria per proveir set places d'auxiliars d'administració general. [1999/L2468]
  
En compliment de l'acord adoptat per l'ajuntament en ple en sessió realitzada el dia 30 de novembre de 1998, es publica la convocatòria de l'oposició per al proveïment en propietat de set places d'auxiliars d'administració general, segons
  
les bases següents:
  
1. Objecte de la convocatòria
  
És objecte de la present convocatòria el proveïment en propietat, mitjançant el sistema selectiu d'oposició, de set places d'auxiliars d'administració general pertanyents a l'Oferta d'Ocupació de 1998, enquadrades en l'escala d'administració general, subescala C) auxiliars, classe d), dotades amb el sou corresponent al grup D, dues pagues extraordinàries, triennis i altres emoluments que pertoquen segons la legislació vigent i acords municipals.
  
Les places convocades seran proveïdes pel sistema de promoció a què es refereix l'article 80 del Reial Decret 364/1995 de 10 de març, pel qual s'aprova el Reglament General d'Ingrés del Personal al servei de l'administració general de l'Estat, i de Proveïment de Llocs de Treball i Formació Professional dels Funcionaris Civils de l'Administració General de l'Estat.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província d'Alacant i al Diari Oficial de la Generalitat Valenciana. Es farà pública al tauler d'edictes de la corporació i hom n'inserirà un extracte al Boletín Oficial del Estado.
  
2. Condicions dels aspirants
  
Per tal de prendre part en l'oposició caldrà:
  
2.1. Tenir el títol de graduat escolar o equivalent.
  
2.2. Ser funcionari de carrera de l'Ajuntament d'Elx en una plaça que pertanya al grup D d'escala distinta de la de l'administració general, exercint-hi funcions substancialment coincidents o anàlogues en llur contingut professional a les d'auxiliar d'administració general.
  
2.3. Equivalència de títols.
  
Pertoca a l'autoritat acadèmica competent declarar l'equivalència de títols. Els títols estrangers haura d'estar degudament revalidats en la data de finalització del termini de presentació d'instàncies.
  
3. Instàncies
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la corporació. Caldrà presentar-les al Registre General d'aquesta durant el termini de vint dies naturals comptadors a partir de l'endemà de la publicació de l'extracte de la convocatòria al Boletín Oficial del Estado.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
Els opositors hi manifestaran que es comprometen a prestar el preceptiu jurament o promesa i que reuneixen totes i cascuna de les condicions exigides a la base segona referides a la data de finalització del termini de presentació de sol·licituds. Caldrà mantenir tals requisits al llarg de tot el procés selectiu durant el qual, en qualsevol moment, els interessats podran ser requerits perquè se'ls efectuen les comprovacions oportunes.
  
3.2 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 1.000 pessetes en concepte de taxes per drets d'examen.
  
Aquestes taxes es faran efectives directament o mitjançant transferència bancària al compte denominat "Taxa d'inscripció proves selecció" de la Caixa d'Estalvis del Mediterrani situada a la plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 08381599221
  
Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o el fet de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
4. Admissió d'aspirants
  
4.1. Relació d'aspirants.
  
Finalitzat el termini reglamentari de presentació de sol·licituds, la presidència de la corporació farà pública al Butlletí Oficial de la Província d'Alacant i al tauler d'edictes de la corporació la llista provisional d'aspirants admesos i exclosos. Es concedirà un termini de deu dies hàbils per corregir el defecte que haja motivat l'exclusió o per realitzar les al·legacions que consideren oportunes, que seran tingudes en compte en la resolució per la qual s'aprove la llista definitiva que serà feta pública en la forma assenyalada.
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de DNI.
  
5. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President
  
- El de la corporació o membre d'aquesta en qui delegue.
  
Vocals
  
- Un representant de l'administració autonòmica valenciana.
  
- Un tècnic de la Secció de Personal.
  
- Un administratiu d'administració general.
  
- Un regidor del Partit Polupar.
  
- Un funcionari de carrera a proposta de la representació sindical.
  
Secretari
  
- El de la corporació o funcionari en qui delegue.
  
5.2. Suplents.
  
El tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del tribunal i dels seus assessors es farà pública al Butlletí Oficial de la Província d'Alacant i al tauler d'edictes de la corporació.
  
La publicació de la seua composició nominal es verificarà almenys quinze dies abans de l'inici de la celebració de les proves.
  
5.4. Constitució i actuació.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca podran designar-se assessors especialistes que col·laboraran amb el tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'alcaldia:
  
- Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'Administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/1992.
  
Així mateix, els aspirants podran recusar-los en la forma prevista a l'article 21 de la citada llei.
  
5.7. De l'absència del president.
  
Si un cop constituït el tribunal i iniciada la sessió se n'absentés el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor -si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
6. Inici i desenvolupament de les proves
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra G.
  
Els opositors, que acudiran a les proves proveïts del DNI, seran convocats per a cada exercici en crida única, tret de casos fortuïts o de força major degudament justificats i apreciats lliurement pel tribunal.
  
6.2. Dates d'examen.
  
Quinze dies ans de començar els exercicis es faran públics al Butlletí Oficial de la Província d'Alacant el dia, l'hora i el local en què hauran de celebrar-se.
  
Al final de cada exercici el tribunal farà saber als opositors el lloc i el moment d'iniciació del següent amb, si més no, dotze hores d'antelació a l'inici d'aquest, si es tracta del mateix exercici, o de vint-i-quatre hores si es tracta d'un nou exercici.
  
Entre la finalització d'un exercici i l'inici del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el tribunal, si la totalitat dels aspirants concurrents presta per escrit el seu consentiment.
  
7. Exercicis de l'oposició
  
7.1. Caràcter i contingut dels exercicis.
  
Els exercicis de l'oposició, amb el caràcter i el contingut que s'assenyala tot seguit, seran els següents:
  
7.1.1. Primer. Obligatori, eliminatori i qualificable de 0 a 10 punts.
  
Qüestionari de quaranta preguntes amb quatre opcions de resposta cadascuna d'elles, sobre el contingut del temari, grups I i III, durant el temps que establesca el tribunal.
  
7.1.2. Segon. Obligatori, eliminatori i qualificable de 0 a 10 punts.
  
Desenvolupar per escrit, durant una hora com a màxim, un tema elegit a l'atzar immediatament abans de la seua realització, relacionat amb els temes dels grups I i III del programa annex a la convocatòria.
  
Dels temes 1, 2, 3 i 7, estaran exempts els aspirants en considerar-se que versen sobre matèries de què ja demostraren coneixements al seu moment quan accediren a la plaça d'origen.
  
7.1.3. Tercer. Obligatori, eliminatori i qualificable de 0 a 10 punts.
  
Consistirà en la realització, durant el temps que establesca el tribunal, d'un o més supòsits pràctics, que versaran sobre aplicacions informàtiques en ordinadors del sistema AS-400, encaminats a apreciar els coneixements que tinguen els aspirants quant al contingut dels temes del grup II del programa de temes inserit a la fi de la convocatòria.
  
7.1.4. Quart. Obligatori, no eliminatori i qualificable de 0 a 1 punt.
  
Demostrar oralment coneixements de valencià en conversa mantinguda amb el tribunal.
  
7.2 Minusvalideses.
  
Als aspirants amb minusvalideses que ho sol·liciten en la instància per la qual demanen prendre part en la convocatòria, el tribunal els facilitarà les adaptacions possibles de temps i de mitjans perquè puguen realitzar les proves. A tal efecte, indicaran també en l'esmentada instància el tipus d'adaptacions que necessiten, les quals, en cap dels casos, no menyscabaran els nivells de coneixements exigibles per superar les proves.
  
7.3. Anonimat.
  
Quan es tracte d'exercicis escrits, sempre que açò siga possible, caldrà garantir l'anonimat dels aspirants.
  
8. Qualificació de les proves selectives
  
8.1. Qualificació.
  
Els membres del tribunal qualificaran els exercicis de l'oposició amb puntuació de 0 a 10 punts. Seran eliminats els aspirants que no assolesquen un mínim de 5 punts en cascun dels de caràcter eliminatori. Se n'exceptua l'exercici de valencià, que és obligatori tot i no ser eliminatori, qualificable de 0 a 1 punt.
  
Les qualificacions seran adoptades sumant les atorgades pels distints membres del tribunal i dividint el total pel nombre d'assistents d'aquell. Hom hi negligirà les dues puntuacions extremes -la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.2. Publicitat.
  
Les qualificacions de cada exercici es faran públiques al tauler d'edictes de la Secció de Personal el mateix dia en què siguen acordades.
  
8.3. Qualificació definitiva.
  
L'ordre de qualificació definitiva serà la resultant de la suma total de punts obtinguts en les proves realitzades.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. Si persistís la igualtat, aquesta es dirimirà mitjançant sorteig.
  
9. Relació d'aprovats, presentació de documents i nomenament
  
9.1. Relació d'aprovats.
  
Terminada la qualificació dels aspirants, el tribunal publicarà la relació d'aprovats per ordre de puntuació. Aquests no podran ultrapassar el nombre de places convocades. El tribunal elevarà la citada relació a la presidència de la corporació perquè formule la corresponent proposta de nomenament. Remetrà alhora a aquesta autoritat l'acta de l'última sessió on hauran de figurar, per ordre d'actuació, tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors proposats presentaran a la Secció de Personal d'aquest ajuntament, durant el termini de vint dies naturals comptadors a partir de la publicació de la llista d'aprovats, els documents (originals i fotocòpies) acreditatius de reunir les condicions que per prendre part en l'oposició s'exigeixen en la base segona, que són:
  
9.2.1. Títol de Graduat Escolar o equivalent. Si aquest document estigués expedit després de la data de finalització del termini de presentació d'instàncies, caldrà justificar el moment en què conclogueren els estudis.
  
9.2.2. Certificació expedida per la Secció de Personal, acreditativa d'haver exercit fins a la data de finalització del termini de presentació d'instàncies, funcions substancialment coincidents o anàlogues en llur contingut professional a les d'auxiliar d'administració general.
  
9.3. Pèrdua del dret al nomenament.
  
Els qui, dins del termini assenyalat i llevat de causes de força major, no presenten la documentació o presentant-la no reuneixen els requisits exigits o incorren en falsedat, no podran ser nomenats. Quedaran anul·lades totes llurs actuacions sense perjuí de la responsabilitat en què poguessen haver incorregut per falsedat en la instància. En aquest cas, la proposta del tribunal es considerarà realitzada en favor dels qui, havent superat totes les proves, tenen cabuda en el nombre de places convocades. L'alcaldia atorgarà llavors els nomenaments corresponents.
  
9.4. Presa de possessió.
  
Un cop aprovada la proposta per part de l'alcaldia, els opositors nomenats hauran de prendre possessió en el termini de trenta dies hàbils comptadors a partir de l'endemà de la notificació del nomenament. Si no prenen possessió en el termini indicat sense causa justificada, quedaran en la situació de cessants. Llavors, l'alcaldia podrà nomenar els qui, havent superat totes les proves, tenen cabuda en el nombre de places convocades prèvia presentació de la documentació preceptiva, i es considerarà feta la proposta de nomenament pel tribunal qualificador en favor d'aquests.
  
9.5. Jurament.
  
En l'acte de la presa de possessió, el funcionari nomenat haurà de prestar jurament o promesa d'acord amb la fórmula prevista a l'article 31.c del Decret Legislatiu de 20 de març de 1991, del Consell de la Generalitat Valenciana, i en el Reial Decret 707/1979, de 5 d'abril (BOE 06.04.79).
  
10. Incidències
  
El tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
11. Facultat de l'alcaldia
  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
12. Impugnació de la convocatòria
  
Contra la present convocatòria i les seues bases els interessats podran interposar recurs contenciós administratiu davant la sala corresponent del Tribunal Superior de Justícia de la Comunitat Valenciana durant el termini de dos mesos comptadors a partir de la publicació de l'extracte de la convocatòria al Boletín Oficial del Estado. Es requerirà la comunicació prèvia establida a l'article 110.3r de la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú.
  
13. Recursos i reclamacions contra l'actuació del tribunal
  
13.1. Contra les resolucions i els actes del tribunal qualificador i, en general, contra els actes de tràmit que determinen la impossibilitat de continuar participant en el procediment selectiu o que produesquen indefensió, els interessats podran interposar recurs ordinari davant l'alcalde en el termini d'un mes, comptador a partir de l'endemà de la publicació o notificació de l'acte de què es tracte.
  
13.2. Contra la resta d'actes de tràmit del tribunal, els interessats podran presentar les reclamacions i formular les al·legacions que desitgen davant l'esmentat tribunal, mentre s'estiga desenvolupant el procés de selecció i aquell es trobe constituït. Tals reclamacions i al·legacions hauran de ser tingudes en compte per l'òrgan de selecció en efectuar la proposta de nomenament.
  
14. Legislació aplicable
  
En tot allò no previst en les presents bases regirà el que disposen la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims als quals ha d'ajustar-se el procediment de selecció del personals de les administracions locals; el Decret 69/1986, de 2 de juny, del Consell de la Generalitat Valenciana; i altres disposicions normatives que resulten d'aplicació.
  
ANNEX
  
Oposició per cobrir, per mobilitat horitzontal, set places d'auxiliars d'administració general
  
Programa de temes
  
Grup I. Dret administratiu
  
Tema 1. La Constitució espanyola de 1978. Principis generals.
  
Tema 2. Organització territorial de l'Estat. Els estatuts d'autonomia: llur significat. Especial referència a l'estatut d'autonomia de la Comunitat Valenciana.
  
Tema 3. Règim local espanyol. Principis constitucionals i regulació jurídica.
  
Tema 4. El municipi. El terme municipal. La població. L'empadronament.
  
Tema 5. Drets i deures dels funcionaris públics locals. Dret de sindicació. Seguretat Social.
  
Tema 6. Procediment administratiu local. Fases. El registre d'entrada i d'eixida de documents. Comunicacions i notificacions.
  
Tema 7. Hisendes locals. Classificació dels ingressos. Ordenances fiscals. Règim jurídic de la despesa pública local.
  
Grup II. Informàtica
  
Tema 8. Tractament de textos: creació d'un document, revisió d'un document, detalls del document.
  
Tema 9. Tractament de textos: copiar un document, suprimir un document, visualitzar un document.
  
Tema 10. Tractament de textos: imprimir i opcions d'impressió d'un document.
  
Tema 11. Tractament de textos: correcció ortogràfica, paginar un document.
  
Tema 12. Tractament de textos: opcions d'obtenció d'un altre document.
  
Tema 13. Tractament de textos: opcions de format, marges i tabuladors, espaiat i justificació de línies.
  
Tema 14. Tractament de textos: estil de lletra, opcions de disseny pàgina/paper.
  
Tema 15. Aplicacions municipals. Presència en padrons fiscals. Emissió de nota informativa o de certificat del secretari. Rebuts en voluntària. Emissió de tríptic per al pagament de tributs.
  
Tema 16. Aplicacions municipals. Rebuts en executiva. Consulta i emissió de tríptic. Impost de Béns Immobles de Naturalesa Urbana. Consultes i certificats de pagament.
  
Tema 17. Aplicacions municipals. Consulta del cens electoral. Padró d'habitants. Consulta alfabètica. Certificat d'empadronament.
  
Grup III. Cultura organitzativa
  
Tema 18. Cultura participativa: concepte de desenvolupament organitzacional, factors integradors del desenvolupament organitzacional, l'evolució i el canvi, els equips com a instruments de millora personal i de l'organització.
  
Tema 19. La qualitat dels serveis públics: concepte de qualitat, de la qualitat a la qualitat total, de la qualitat total a l'excel·lència, diagnòstic i gestió de la qualitat, professionals/llocs de treball/qualitat.
  
Tema 20. L'atenció al ciutadà: acollida i informació, informació presencial i telefònica, l'orientació al ciutadà.